钦定古今图书集成/理学汇编/字学典/第105卷 > 锺离权
## 钦定古今图书集成/理学汇编/字学典/第105卷 > 锺离权

按《吕真人本传》：“锺离权，字云房。咸通中，吕岩游长安
酒肆，见一羽士书三绝句于壁，因揖问姓氏，曰：‘予居
终南鹤岭，可从予行否’？岩因随之，俄顷已至，取笔于
洞中石壁草书一十六字。”

按《宣和书谱》：神仙锺离先生尝草其为诗云：“得道高
僧不易逢，几时归去得相从。”其字画飘然，有凌云之
气，非凡笔也。元祐七年七月亦录诗四章。赠王定国，
多论精勤志学长生金丹之事，亹亹可读。终自论其
书，以谓学龙蛇之状，识者信其不诬。今御府所藏草
书一：《赠王定国》诗：